Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: törvényt és a 36/2005. (X. 5.) AB határozatában alkotmányellenesnek nyilvánította azokat a rendelkezéseket, amelyek nem
Paragraph Index: 675

törvényt és a 36/2005. (X. 5.) AB határozatában alkotmányellenesnek nyilvánította azokat a rendelkezéseket, amelyek nem 2006/162/II. szám voltak az egyes adatkezelési célokhoz igazodóan differenciálva, így megsértették az alapjogi korlátozás célhozkötöttségi és arányossági követelményeit. Az Alkotmánybíróság határozatának részletes ismertetése kívül esik a jelen beszámoló célján és tartalmi keretein. Annyit azonban meg kell említeni, hogy az adatvédelmi biztos 2005-ben véleményezte a törvény alkotmányellenességének megszüntetésérõl szóló elõterjesztést is. (1886/J/2005) Az Országgyûlés elõtti beszámoló lehetõséget biztosít az adatkezelés szabályozásával kapcsolatos, közérdeklõdésre számot tartó problémák, tanulságok nyilvánosság elé tárására is. Az új információs technológiák megjelenésének és elterjedésének szabályozási összefüggései idén is az aktualitások közé tartoznak, mert az információtechnológia alkalmazása mindinkább áthatja és átalakítja az emberek mindennapjait és a különféle szervezetek mûködését. A jogalkotók és a jogvédõk számára egyaránt kihívást jelent, hogy a mûszaki-informatikai fejlõdés társadalmi hatásainak elõrejelzése egyre inkább speciális szaktudást és bonyolult, költséges hatásvizsgálatokat igényel. A szakismeretek és a tapasztalatok összegyûjtésében, valamint a személyes adatok védelme szempontjából kedvezõ szabályozási megoldások megtalálásában és az álláspontok összehangolásában mind nagyobb szerepet kell, hogy kapjon az európai uniós, illetve a nemzetközi együttmûködés. A biometrikus azonosítóval ellátott útlevelek bevezetését a 2252/2004/EK rendelet szabályozza. A kapcsolódó hazai teendõket meghatározó kormányelõterjesztés véleményezésekor az adatvédelmi biztos kifogásolta, hogy a magyar ütemterv nincs tekintettel az uniós mûszaki és biztonsági követelmények közzétételének idõpontjára, és felhívta a figyelmet a biometrikus azonosítás adatvédelmi kockázataira. A tervezetben foglalt elképzelést elutasítva leszögezte, hogy a biometrikus adatokat tartalmazó állami adatbázis üzemeltetése nem kerülhet magánkézbe. A biztos óvott attól, hogy a biometrikus azonosítást bárki is a terrorizmus elleni harc csodafegyverének tekintse, és a polgárok automatizált megfigyelésére alkalmas rendszert próbáljon létrehozni. A biometrikus azonosítót tartalmazó útlevelekre irányuló bármely szabályozás csak olyan formában elfogadható, ha az megmarad az uniós tagságunkból eredõ kötelezettségek szabta, az állampolgárok alkotmányos jogait a lehetõ legkevésbé korlátozó keretek között. (1485/J/2005) Az újfajta útlevelek egy másik technológiai újítás állami bevezetésének kezdetét is jelentik. A rádiófrekvenciás azonosítók (RFID) alkalmazása, így okmányon történõ elhelyezése világszerte vitákat váltott ki. Az adatvédelmi biztos álláspontja szerint az okmányról rendelkezõ törvénynek kifejezetten tiltania kell a távolról, az érintett tudta és beleegyezése nélkül leolvasható RFID alkalmazását. (1485/J/2005), (1952/J/2005)

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes